اختبار الإعادة قسم علوم الحاسب و نظم المعلومات جامعة الامام محمد 1440 هـ

اليوم ٢ / ٦ / ١٤٤٠ كانت مقابلتي الشخصية

لوظيفة إعادة في قسم علوم #حاسب ،

جامعة الإمام محمد بن سعود.

اللجنة كلهم نساء (ما فيه رجال حتى عن طريق الشبكة)، طيبات جدًا ومريحات نفسيًا الله يسعدهم..

ثلاثة أرباع المقابلة كانت بالإنقليزي، بس في النهاية لما بدأوا أسئلة إدارية قلبوا عربي..

⭐️ أول شي عرفي عن نفسك. وسألوني (لأني قلت أحب القراءة) ايش أنواع الكتب الي أقرأها؟ وآخر كتاب قرأته ويتكلم عن إيش.

⭐️ بعدين تكلمي عن مشروع تخرجك، تكلمت، وجلسوا تقريبًا ١٠ دقايق يسألوني عن التفاصيل..

⭐️ هل قدمتي على وظائف أخرى؟

⭐️ إيش الأشياء الي تحبينها في المجال الأكاديمي؟

⭐️ كيف تجدين نفسك في التدريس (teaching)؟

⭐️ حاجات ما تعجبك في نظام التعليم الحالي؟ ولما طلبت توضيح زيادة قالوا ايش الحاجات الي كنتِ تلاحظينها من الدكاترة في أيام دراستك وما تحبينها؟

⭐️ بالنسبة لي لأني من خارج الرياض، قالوا لي مو صعب عليكِ تتركين المدينة وتجين هنا؟ ليش ما قدمتي في جامعة طيبة؟

⭐️ قدمتي على برامج ماجستير؟ وفين؟ وهل ودك بالابتعاث (ما طولوا في هذي النقطة)

⭐️ تخصصات الحاسب الي ودك تكملين فيها؟

⭐️ بعدين بدأت الأسئلة الإدارية:

- كيف تتصرفين لو جاتك طالبة بمشكلة أكاديمية؟

- كيف تتصرفين لو جاتك طالبة بمشكلة اجتماعية؟

- لو نزل لك القسم load عمل أكثر من غيرك، يعني كان فيه غير عدل في الموضوع كيف تتصرفين؟

- لو نزل لك القسم مادة جديدة عليك أو صعبة كيف تتصرفين؟

- لو طلب منك القسم العمل في آخر الأسبوع أو أوقات الإجازات الرسمية كيف تتصرفين؟

هذا كل شي.. وبالتوفيق للجميع :) 🖤

.مقابلة لوظيفة الإعادة #حاسب

تخصص #نظم\_معلومات 💻

جامعة الإمام محمد بن سعود

ليوم ٢ / ٦ / ١٤٤٠

سالوا أسئله عامه

عرفي عن نفسك

وش اكبر انجازاتك

وين تشوفين نفسك بعد ٥ سنين

ليش ممكن اوظف ؟

لو طلبنا منك الابتعاث توافقين ؟

هل تقبلين لو اسندت لك خدمات خارج نطاق متطلبات وظيفتك ؟

تكلمي عن مشروعك

تكلمي عن الدورات اللي خذتيها

بعض الاسئله عربي وبعضها انجليزي يختبرونك ف اللغتين

.